Трба трби Гевгелија
Трба трби Гевгелија
 сите Турци надавија х2
 од јунака Леонида.
 Цар испратил до три војски
 до три војски сè ти разби.

 Прва војска Гевгелиска
 втора војска е Дорјанска х2
 трета војска е Струмичка,
 ќе го барат Леонида,
 Леонида баш комита.

 Го бараја во Богданско
 го најдоја во Ѓавочко х2
 во Ѓавочко во Ѓурѓов Дол,
 јунак лежи в постилата,
 срце му е динамита х2
 
 враце држи револвера
 бој започна од сабајле
 од сабајле дур до вечер,
 триста души убиени,
 а ранети не броени.
 
 Проговара Јуз-башија
 еј јунаку Леонида
 предај ми се ти на мене
 да те видам кај Султанот
 тој да види каков јунак
 ќе ти даде многу пари.
 
 Одговара Леонида,
 слушај мене Јуз-башијо
 елај ваму понаваму
 да ти кажам два три збора х2
 два три збора Македонски.
 
 Голем страм е за комита
 жив да падне в турски раце
 таква правда турска правда
 три илјади на три мина
 останаа два патрона
 еден за теб втори за мен.
 
 Си извади револвера
 па го стрела Јуз-башија х2
 и на крајот сам се убил.
 Живот даде Леонида
 за Македонија мила.

Поврзано
 Македонски народни песни

Надворешни врски 

Блог за македонски народни песни

Во изведба на Васка Илиева 

Македонски народни песни